Sabri Fetah

Sabri Fetah Berkel (Shkup, 1907 - Stamboll, 4 gusht 1993) ka qenë një piktor shqiptar që krijimtarinë e zhvilloi kryesisht në Turqi.

 Biografia 
U lind në Shkup më 1907, ku ndoqi shkollimin fillor dhe atë të mesëm në një shkollë frënge. Vijoi studimet në departamentin përgatitor të Akademisë së Arteve të Bukura në Beograd.

Punoi në studion e Feliçe Karenës () në Firence mes viteve 1929 dhe 1935, duke u specializuar në teknikat e afreskut dhe gdhëndjes. Më 1935 mërgoi drejt Turqisë, ku dhe hapi ekspozitën e parë personale tek Akademia e Arteve të Bukura në Stamboll me krijimtarinë e tij të deriatëhershme.

Në historinë e artit turk ai vlerësohet për kontributin e çmuar në fillimet e afreskut në Stamboll.  Gjatë gjithë kohës ai punoi si pedagog në Akademinë e Arteve dhe me krijimet në pikturë ka qenë një nga përfaqësuesit më të njohur të artit bashkëkohor turk.  Sabri Fetah (Berkel)   studioi në Firence në të njëjtën akademi me Abdurrahim Buza, por ndërsa Buza u kthye në Tiranë, Fetahu pasi qëndroi edhe dy vjet në Itali më pas u vendos në Turqi.  Në vitin 1983 erdhi për herë të parë në Tiranë, për të shoqëruar ekspozitën e artit turk, por veprat e tij nuk i pranuan të ekspozoheshin pasi i përkisnin pikturës moderne, rreptësisht të ndaluar në atë kohë në vendin e origjinës së tij.

 Referime 

Oxfordreference.com
answers.com
aplusyasam.com

 Lidhje të jashtme 

Dokumentar Fatos Morina
artnet.com

 Referime 
Kategoria:Biografi shqiptare
Kategoria:Piktorë shqiptarë
Kategoria:Piktorë turq
Kategoria:Lindje 1907
Kategoria:Vdekje 1993
Kategoria:Shqiptarë në Turqi
Kategoria:Turq me prejardhje shqiptare
Kategoria:Njerëz nga Shkupi
Kategoria:Njerëz nga Vilajeti i Kosovës